તેલીબિયાંના ભાવ લઘુતમ ટેકાના ભાવથી નીચા જાય તો ખેડૂતોને નુકસાની વળતર આપવાના હેતુથી પ્રધાનમંડળે નવી પ્રાપ્તિ નીતિ મંજૂર કરી છે. તેમ જ પ્રાપ્તિ માટે ખાનગી ક્ષેત્રને પણ પરવાનગીની જાહેરાત કરી છે. વડા પ્રધાન નરેન્દ્ર મોદીના અધ્યક્ષ સ્થાને પ્રધાનમંડળની મિટિંગમાં આ બાબતે નિર્ણય લેવાયો હતો. પ્રધાનમંડળે ખાદ્યાન્નની પ્રાપ્તિની પ્રક્રિયામાં ભાગ લેવા માટે ખાનગી કંપનીઓને મંજૂરી આપી છે અને ખેડૂતો પોતાના ઉત્પાદન લઘુતમ ટેકાના ભાવે વેચી શકે તે સુનિશ્ચિત કરવા માટે રૂા. 31,603 કરોડની બે યોજનાઓ મંજૂર કરી છે.